Večernji list pretplatnicima Premium sadržaja ekskluzivno otvara mogućnost da postave pitanja potpredsjedniku Vlade i čelniku MOST-a Boži Petrovu.

Nakon što su se nedavno u medijima pojavila nagađanja kako će se Božo Petrov povući s mjesta predsjednika Mosta nezavisnih lista, Most je demantirao te navode te poručio da, što se tiče g. Petrova, iako su njegove obveze u Vladi RH velike, on ostaje prvi čovjek Mosta.

Petrov je potpredsjednik Vlade koja se još uvijek bori s kadrovskim problemima. Prvo je buknula afera oko ministra branitelja Mije Crnoje koji je potom morao otići iz Vlade s titulom čovjeka s najkraćim ministarskim stažem, a zatim su uslijedile krize zbog razrješenja šefa SOA-e Dragana Lozančića od predsjednice Kolinde Grabar-Kitarović te optužbe oko ministra kulture Zlatka Hasanbegovića i njegovih stavova o antifašizmu.

Božo Petrov uz Tomislava Karamarka ima najveću odgovornost za funkcioniranje i u konačnici uspjeh vlade Tihomira Oreškovića.

Pretplatnici Premium sadržaja Večernjeg lista ekskluzivno mogu u formi ispod ovog Premium teksta napisati pitanja Boži Petrovu, a potom ćemo odgovore objaviti u velikom intervjuu koji će biti ekskluzivno vidljiv kao Premium sadržaj.

Napominjemo još jednom, pitanje možete postavite samo unutar ovog Premium članka. Ako još niste korisnik Premiuma, to možete postati OVDJE.

Ako imate pitanja u vezi s Premiumom, na raspolaganju vam je korisnička podrška od 8 do 16 h na broj 01 6300 784.

e-mail: premium@vecernji.net